ערב ניוז

לוגו מ-20 באפריל 1975 עד 3 באפריל 2018
ערב ניוז הוא עיתון יומי בשפה האנגלית המתפרסם בריאד שבערב הסעודית. קהל היעד של העיתון הם אנשי עסקים, מנהלים ודיפלומטים.<ref name="sppc"></ref><ref name="khas"></ref>

לפחות ממאי 2019, "ערב ניוז" נמצא בבעלותו של הנסיך טורקי בן סלמאן אאל סעוד, אחיו של יורש העצר של ערב הסעודית מוחמד בן סלמאן.

== היסטוריה ==
העיתון נוסד בג'דה ב-20 באפריל 1975 על ידי הישאם חאפיז ואחיו מוחמד חפיז.<ref name="hisham"></ref><ref name="numu"></ref><ref name="alt1998"></ref> זה היה העיתון היומי הראשון בשפה האנגלית שפורסם בסעודיה.<ref name="ram"></ref>

=== השקה מחדש ===
ב-4 באפריל 2018, ערב ניוז שינה את הלוגו בן ה-43 לסמל חדש, כמו גם את המוטו "יומון האנגלית המוביל במזרח התיכון" ל"קולו של אזור משתנה" (בהתייחס לרפורמות שערך מוחמד בן סלמאן). באפריל 2018, העיתון הודיע על העברת המטה שלו מג'דה לריאד.<ref></ref>

== עורכים ==
ג'יהאד ח'זן, שלימים הקים את "אשרק אל אווסט" , היה העורך הראשי הראשון של העיתון, אולם מכיוון שהחוקים הסעודיים באותה תקופה מנעו ממי שאינו סעודי להיות בתפקיד זה, תפקיד העריכה הוטל על אחמד מחמוד שכיהן בתפקיד זה מ-20 באפריל 1975 עד 1 באוקטובר 1977.<ref name="turki20apr"></ref> מוחמד עלי חאפיז, שהיה המייסד השותף של העיתון, כיהן כעורך הראשי בין 1 באוקטובר 1977 ל-1 באוקטובר 1979. אחריו כיהן מוחמד שיבאני בין 1 באוקטובר 1979 - 30 באפריל 1982.<ref name="arabnews.com"></ref>

חאלד אל-מעינה מונה לעורך ראשי ב-1 במאי 1982 ונשאר בתפקיד עד 20 בפברואר 1993. פארוק לוקמן כיהן אחריו בתפקיד בין 25 בפברואר 1993 ל-1 ביוני 1993. אחריו כיהן עבדול קאדר טש עד 28 בפברואר 199. ח'אלד אל-מעינה חזר לקדנציה נוספת כעורך ראשי בין 1 במרץ 1998 ל-8 באוקטובר 2011. עבדולווהאב אל-פאיז כיהן אחריו לתקופה קצרה (9 באוקטובר 2011 – 4 בינואר 2013) ולאחר מכן מונה מוחמד פהאד אל-חרתי, שהיה באותה תקופה גם עורך "סיידאטי" (שבועון לנשים) והוא שימש בתפקיד זה עד 26 בספטמבר 2017.

ב-27 בספטמבר 2016, פייסל ג'יי עבאס מונה לעורך הראשי בעקבות הודעתו של היו"ר החדש הנסיך בדר בן עבדאללה בן פרחאן אל-סעוד. מטרת המינוי של עבאס היה להפוך את ערב ניוז לגלובלי ודיגיטלי.<ref></ref>

== תוכן ==
ערב ניוז מציעה מגוון של חדשות. מפוליטיקה ופיננסים ועד לאירועי ספורט וחברה. ביום השנה הראשון לפיגועי 11 בספטמבר כתב בעיתון ראשיד אבו אלסאמה:<blockquote>ראשית, עלינו להפסיק להכחיש שכל אחד מהחוטפים היה סעודי או אפילו ערבי. עלינו גם להפסיק לומר שהפיגועים ב-11 בספטמבר היו מזימה ציונית-סי איי איית שנועדה לגרום לערבים ולאסלאם להיראות רע. זו שטות גמורה. עלינו להיות בוגרים ואחראים מספיק כדי להודות שהמוחים החוליים האלה שבקעו וביצעו את ההתקפות המרושעות הללו, היו, למרבה הצער, תוצר של נקודת מבט מעוותת של החברה שלנו ושל הדת שלנו... עלינו להפסיק את השנאה שמלמדים את ילדינו בבתי הספר.<ref></ref></blockquote>ב-8 במאי 2011, חסן בן יוסף יאסין, עוזר ותיק של שר החוץ סעוד בן פייסל , כתב בערב ניוז כי מדינות ערב כולן נכשלו במאמצים להציע דמוקרטיה או רווחה כלכלית.<ref></ref>

במאי 2017, חתמו בעלי ערב ניוז על שותפות תקשורתית עם חברת הסקרים המקוונים הבריטית, YouGov .<ref></ref> חלק מהמחקרים שהופקו כתוצאה משותפות זו הראו כי [http://www.arabnews.com/node/1093246/middle-east 81 אחוז מהאמריקאים אינם יכולים לאתר את העולם הערבי על המפה] וכי רוב הסעודים [https://mena.yougov.com/en/news/2017/10/14/eight-10-saudis-agree-women-should-drive/ תמכו בהחלטה] לאפשר לנשים לנהוג.

== ביקורת ==
העיתון תואר כ"שופר של המשטר הסעודי" על ידי The New Arab שבבעלות קטר,<ref name="Al Arabi 16 May 2019"></ref> והארץ כתב על העיתון שהוא "משקף את עמדת הממשלה הרשמית של ערב הסעודית".<ref name="AP-haaretz-16-5-2019"></ref>

במרץ 1992, העורך הראשי של העיתון, חאלד אלמינה, הודח לזמן קצר בשל הדפסה חוזרת של ראיון עם המנהיג המוסלמי המצרי שייח' עומאר עבד א-רחמאן שפורסם ביומון אמריקאי.<ref></ref>

באפריל 2007 התרחשה תקרית נוספת, בה העיתונאי הסעודי פוואז טורקי הודח בשל פרסום טור על הזוועות שביצעה אינדונזיה במהלך כיבוש מזרח טימור בשנים 1975-1999.<ref name="KarlekarMarchant2008"></ref> עוד דווח כי טורקי הוזהר בעבר על ידי הרשויות הסעודיות הקשורות להפסיק את הביקורת שלו על נשיא מצרים חוסני מובארק.<ref name="Rwb2007"></ref>

== הפצה ומהדורות בינלאומיות ==
בנוסף להפצה של העיתון בסעודיה, ערב ניוז מופץ במדינות נוספות, כולל איחוד האמירויות הערביות, כווית, בחריין, קטר, פקיסטן, עומאן, המזרח הקרוב, צפון אפריקה, אירופה וארצות הברית.<ref name="adl"></ref>

בפברואר 2018 השיק ערב ניוז מהדורה פקיסטנית דיגיטלית שיוצאת באיסלמבאד.<ref></ref>

באוקטובר 2019 השיקה ערב ניוז מהדורה יפנית דיגיטלית בשם "Arab News Japan".<ref></ref>

לאחר מכן הושקה מהדורה דיגיטלית בשפה הצרפתית ב-14 ביולי 2020.

== קישורים חיצוניים ==
* 
* 

== הערות שוליים ==

קטגוריה:עיתונים באנגלית
קטגוריה:ערב הסעודית: תקשורת